Die Comrades-kampioen van 1991, Nick Bester, is Sondag oorval en ernstig aangerand, terwyl hy besig was om te oefen.
Bester was besig om te oefen in die Magaliesberg, Pretoria, toe hy oorval is. Hy is van agter af met 'n klip oor sy kop geslaan.
Die verdagtes het hom vasgebind en verder aangerand. Sy wangbeen en drie ribbes is gebreek. Bester het ook verskeie snye op sy lyf gehad en ernstige kopbeserings.
Bester het op sy rug van die berg af geseil om hulp te kry, waarna hy na 'n hospitaal geneem is vir behandeling.
2016 Leon Rousseau, skrywer en stigterslid van Human & Rousseau, sterf op hierdie dag.
1992 De Klerk kondig referendumdatum aan
1976 Die eerste aanduidings van protes oor Afrikaans in Soweto-skole.
1968 Die Randse Afrikaanse Universiteit (RAU) word geopen.
1905 Die Nederduitsch Hervormde-kerk in Du Toitstraat, Pretoria, word ingewy deur prof. PJ Muller – die eerste predikant in Transvaal om 'n geestelike kleed aan te trek.
1900 Anglo-Boereoorlog: Geveg by Plewman's Farm, Arundel, Colesberg.
1866 Die Nederduitsch Hervormde kerkgebou Potchefstroom word deur ds. Dirk van der Hoff ingewy.
1862 Die dorp Edenburg word gestig. Die inwoners wou die dorp vernoem na ds. Andrew Murray, maar Murray het gevra dat dit vernoem moet word na sy geboortedorp in Skotland, Edinburgh.
1851 Die NG gemeente Fraserburg gestig op die plaas Ayesfontein in die Wes-Nuwelveld-wyk van die NG gemeente Beaufort-Wes.